text: Новая ферма: "залатая жыла" - Петриков | Петриковский район | Новости Петрикова | Петриковские новости | Петрыкаускiя навiны | Газета города Петриков
  Новая ферма: "залатая жыла"
  Пятница, 3.02.2017 08:10. Рубрика: Грамадства Просмотров: 1 035
  Не сакрэт, што жывёлагадоўчыя фермы і комплексы для сельскагаспадарчых прадпрыемстваў з'яўляюцца стратэгічнымі аб'ектамі, ад зладжанай работы якіх па вытворчасці малака і мяса ў большасці і залежыць фінансавы складальнік. Немалаважная роля ў гэтым прафесіяналізм работнікаў, наяўнасці якасных кармоў, а таксама адпаведнасці тэхналагічным працэсам.
  Як адзначыла загадчыца таварнай фермы "Першая Слабодка" КСУП "Капаткевічы" Любоў Герасімава, калектыў падраздзялення скіраваны на дасягненне вызначаных паказчыкаў. На ферме маецца якасная кармавая база. Дзякуючы добрасумленнай працы аператараў па доглядзе жывёлы тут забяспечаны неблагія сярэднясутачныя прывагі на цялятах і быках на адкорме.
  Зразумела, нагрузка на даглядчыкаў тут немалая, аднак жанчыны з усім спраўляюцца, да кожнага этапу сваёй работы адносяцца адказна. Таму і вынік сябе доўга чакаць не прымушае. Так, у групе аператараў на вырошчванні маладняку ва ўзросце да 3 месяцаў Таццяны Старажэнка і Святланы Сядзельскай сярэднясутачныя прывагі складаюць 820 грамаў. У групе ж заключнага адкорму, дзе даглядчыцай працуе Ірына Козінец, прывагі перасягнулі 1000 грамаў.
  Калектыў аддзялення "Івашкавічы" МТК "Капаткевічы": галоўны заатэхнік Генадзь Лянко, аператары машыннага даення Наталля Акунец, Алена Палуян, Таццяна Ваявода, Надзея Бібікава, Людміла Магілявец, Тамара Герасіменка, жывёлаводы Сяргей Герасіменка і Мікалай Плыткевіч, памочнік загадчыка Ірына Пікінёр і дзяжурны спецыяліст Мікалай Кастрама
  Па словах Любові Мікалаеўны, ферма штомесяц здае на мясакамбінаты ў сярэднім па 50 быкоў. Таму загадчыца правільна лічыць сваю ферму карміцелькай, апорай і крыніцай фінансаў у гаспадарцы.
  Яшчэ адзін, так мовіць, "залаты" аб'ект гаспадаркі – аддзяленне "Івашкавічы" малочнатаварнага комплексу "Капаткевічы". Як адзначыў галоўны заатэхнік Генадзь Лянко, ферма досыць маладая. Яе ўвялі летась. Быў падабраны калектыў з добрасумленных і адказных працаўнікоў. Зараз яе абслугоўваюць 8 пастаянных аператараў машыннага даення і 3 – падменныя, 2 жывёлаводы і 1 падменны, аператар па гноевыдаленні і аператар па абслугоўванні даення. Кіруе працэсам вытворчасці малака памочнік загадчыка МТК Ірына Пікінёр.
  На ферме зараз знаходзіцца 340 дойных кароў. Сярэднясутачны надой – 13,5 літра малака. Штодзень ферма рэалізоўвае бліз 4500 кілаграмаў сырадою. Усё малако ідзе гатункам "Экстра".
  Аператар на дарошчванні цялят Ірына Козінец
  Аператар на дарошчванні цялят Таццяна Старажэнка
  Аператар на дарошчванні цялят Святлана Сядзельская
  Дбаюць тут і пра далейшы рост вытворчасці малака. Па інфармацыі Генадзя Міхайлавіча, на ферме ўтрымліваюцца цялушкі, якія паспрыяюць павелічэнню дойнага статка і павышэнню прадукцыйнасці кароў.
  З гэтай жа мэтай сфарміравана група з 80 цялушак, якія неўзабаве таксама значна абновяць статак.
  Трэба сказаць, што акрамя годнага догляду статка дзеля павышэння надояў тут на належным узроўні арганізавана і трохразовае кармленне жывёлы. Якаснымі кармамі гаспадарка забяспечана. Рацыён кармлення жывёлы пералічваецца кожныя 10 дзён. Канцэнтраваныя кармы даюцца тройчы на дзень перад даеннем, дадаткова – навацельным каровам, якія знаходзяцца на раздоі.
  Для паляпшэння вытворчасці малака і эфектыўнасці асемянення для работы на ферме прыцягнуты заатэхнік-селекцыянер Уладзімір Лазоранка.
  Можна без перабольшвання сказаць, што ферма ў Івашкавічах – самая паказальная ў гаспадарцы, якая сапраўды дае малако, а значыць, і грошы.
  «Горячая линия» по разъяснению Декрета № 3
  Прямые телефонные линии по разъяснению применения норм Декрета №3 «О предупреждении социального иждивенчества»
  Поврежденный из-за непогоды понтонный мост в Житковичском районе планируется восстановить в течение дня